De Ståd håt den Zwoatn Weltkriag relativ unzerstört übastandn und is am 11. April 1945 vo da 11. US-Panzerdivision besetzt worn. De Voiksabstimmung vo 1919 mit dem Anschluss an Bayern zoagt iatz unerwartete Folgn. Coburg is Teil da Amerikanischen Besatzungszone, während des thüringische Hinterland zua Sowjetischen Besatzungszone ghert und bis 1989 duach de Zonengrenz bzw. ab 1949 innerdeitsche Grenz vo Coburg abgeschnitten bliem is. Coburg war somit im Zonenrandgebiet. Im Jåhr 1950 verlegt de Haftpflicht-Unterstützungs-Kasse kraftfahrender Beamter vo Deitschland a. G., Erfurt, de heitige Versicherungsgruppn HUK-Coburg, ihren Sitz nåch Coburg. Sie is mit üba 4100 Mitarbata greßta Arbatgeba und Gwerbesteiazahler vo Coburg, was de hechstn gemeindlichen Steuereinnahmen bezong auf de Eiwohnazahl in Deitschland zua Folge håt. Obwoi koa Residenzståd mehr, håt de Bedeutung vo Coburg fia de Region, insbesondere duach de Vereinigung mit Bayern und duach de Wiedervereinigung vo Deitschland, wieda zuagnumma. De Ståd is Oberzentrum mit wichtiger Infrastruktur wia Landestheater, Landesbibliothek, Klinikum und vei verschiedenartige Schuin, drunta vier Gymnasien. Seit 30. Mai 2005 fiahrt Coburg den Beinama Europaståd. Da Titel, der vom Eiroparat verliehn worn is, bezeichnet Städt, de si dem Gedanken da eiropäischen Verständigung bsunders verschriem ham.